Három mûszakban dolgozik a kapuvári üzem
Kapuvár–Beled - Az utóbbi három évben több mint hétmillió eurónyi fejlesztést hajtott végre a Rábaközben két üzemmel is mûködõ Provertha Zrt.
Idei fejlesztéseik középpontjában a beledi üzem áll, itt és a kapuvári üzemben is végrehajtottak kismértékû létszámfejlesztést. Kapuváron már három mûszakban dolgoznak.
Három év alatt hétmillió eurós fejlesztést hajtott végre a Rábaközben két üzemmel is jelen lévõ Provertha Zrt. A cég az utóbbi hónapokban gépbeszerzésre több mint 615 millió forintot fordított, melynek egyik legnagyobb nyertese a beledi üzem, ahol a napokban új fröccsöntõ részleget állítanak munkába. A kapuvári üzem megrendeléseinek növekedésével már három mûszakban dolgoznak. Mindkét rábaközi egységben kismértékû létszámfejlesztést is végrehajtott a cég vezetése.
Szalay Antal gyártulajdonos elmondta, hiába a – véleménye szerint jobbára csak a bankszektort érintõ – válság, a fejlesztéseknek folytatódniuk kell, hiszen partnereik felé elkötelezettek. Újabb beruházásaikkal megvárják a bankok hitelezõképességének erõsödését.
– A beruházásokkal inkább elõremenekülünk és ehhez a cégnek nincs szüksége banki segítségre, hiszen saját erõnk még németországi viszonylatban is magasnak számít – jelentette ki Szalay Antal. Úgy véli, a válságnak rövidesen amúgy is vége, ám a Proverthának jelenleg sincs sem jelzálogterhe, sem lízingkötelezettsége.
A cég idei, rábaközi beruházásainak legnagyobb nyertese a minap várossá avatott Beled üzemegysége. Gerencsér Jenõ üzemvezetõ lapunk kérdésére elmondta, a dél-rábaközi kisváros üzemében egy teljesen új fröccsöntõ részleget hoznak létre, melynek bekerülési költsége több mint nyolcvanegymillió forint. – Ekkora beruházás a beledi egység megnyitása óta nem volt – tette hozzá az üzemvezetõ. Az új gépek háromszor nagyobb hatékonysággal dolgoznak, mint az eddigiek, beállításukhoz az üzem egyik épületét alakítják át. A munkálatok a napokban kezdõdnek és szeptember végére adják át a termelésnek a beállított fröccsöntõt. A termelés növekedése kisebb mértékû létszámnöveléssel is járhat.
Tizenöt-húsz százalékos létszámfejlesztést hajtott végre a Provertha Kapuváron is, ahol immár három mûszakban dolgoznak a munkatársak.
Az üzem illetékesei elmondták, hetente több mint hatvanötezer darab kábel termelése folyik, ami már szükségessé tette két újabb gyártósor felállítását. Egyikben két, másikban három mûszakban folyik a termelés, amihez új minõség-ellenõrzõ gépet tettek le a kapuvári üzembe.
Az elõzõ beruházásokon felül a sárvári üzem is komoly fejlesztéseken esett át. A cég gépparkjához egy 290 ezer eurós, gyorsfordulatú megmunkálógépet vásároltak, beszereztek egy tizenhárom tengelyes esztergagépet 275 ezer euróért, valamint egy kábelgyártó gépet 450 ezer euró értékben.
Szalay Antal elmondta, hiába a válság, a cég többek közt szerszámgyártó képességét is fejleszti, az utóbbi pár hónapban egymillió eurót fordítottak erre a célra, mellyel az ország egyik legerõsebb szerszámgyártó bázisává nõtte ki magát a Provertha.
Kapuvár munkahely-teremtés Beled rábaközi hírek